
‘  / 

NEC  NON 

Jlmpliflimi  SENATUS  ACADEMICI  confenfu. 

Et  nobilijpmae  FACULTATIS  MEDICAE  decrm; 

Pro  GRADU  DOCTORATUS, 

£UMMIS<2JUE  IN  MEDICINA  HONORIBUS  ET  PRIVILEGIIS 

Ad  diem  25  Odobris,  hora  duodecima  meridiana. 

Mi  fer  a  profecto,  et  iniqua  fo  eminarum  conditio,  quae  bupiani 

generis  confervatrices ,  a  natura ,  deflinatae  finfy  eaedem ,  more 

Menstruis  Retentis» 

V  '  y 

E  MORBIS,  qui  genus  humanum 
affligunt,  alii  maribus  cum  feminis 
communes  funt,  aliis  alter  tantum- 
modo  fexuum  fubjicitur,  Mulieribus  pro¬ 
prii,  complicati  magis  et  numero  plures,  in¬ 
veniuntur,  quam  quibus  foli  viri  laborant» 
Cujus  rei, faepe  in  illarum  propria  corporis  fa¬ 
brica,  faepiffime  in  eo,  quod  natura  compa¬ 
ratae  flnt,  ut  menftruorum  fluxum  patian¬ 
tur,  caufa  confiftit. 

Itaq,ue  illum,  in  omni  morbo  *guo  pre- 
muntur  mulieres,  prae  caeteris  refpici  oportet. 
Cujus  naturam  qui  ignorat,  is  vix  auxilii 
aliquid  iis,  quovis  fere  malo  tentatis,  por 
terit  afferre.  Utpote  cum  perpauci  fint  mor- 

A  bi» 

bi,  quin  vel  toti,  vel  aliqua  ex  parte,  e  pra¬ 
vo  menftruorum  habitu,  oriantur.  Ut,  in 
omnibus  curandis,  menftruorum  notitiam 
perneceffariam  effe,  fatendum  fit.  Ad  hoc, 
cum  nihil  periculofius  fit,  aut  arte  et  cura 
medici  majore  -egeat,  quam  menftruorum 
retentio ;  de  hac,  cum  illuftrium  fcholarum 
legibus  obtemperans,  tum  amabilium  affli¬ 
ctarum  mifericordia  motus,  fcribendum  pm 
tavi. 

/  ,  1  ,  4»  ,  ii 

Sed  prius  quam  hoc  aggrediar,  pauca  de 
uteri  fabrica,  pofilura  et  connexu,  nec  non 

e  ,  ' ,  '  •  .  •_  M  i ' 

de  menftruorum  ftatu  naturali,  dicam. 

Marium  et  feminarum  oflfium  compa¬ 
gem  contemplanti,  multa  in  confpedum  dan- 

i 

tur,  haud  obfcura  difcrimina  ;  manifeftius 
nullum  quam  in  pelvi  ;  ubi  offa,  quibus  haec 
conflat,  magis  in  feminis  quam  viris,  inter  fe 
diftant,  et  fpatii  plus  in  medio  reduda  re- 
liequunt  5  hoc  confilio,  ut  gravidarum  paul- 
latim  fe^jiftendenti  utero  locus  fit,  atque  in- 
/ter  pariendum  partui  liberior  exitus. 

In  pelvi  politus  eft  uterus,  inteftino  redlo 
incumbens,  et  veficae  urinariae,  tanquam 
inter  duo  pulvina,  fubjacens  5  cui  offa  pelvis 

undique 

undique  circumdantur,  ne  quid  externi 
eum  laedat. 

Lateribus  pelvis  eum  ligamenta  lata, 
pubi  rotunda,  adne&unt  ;  nec  adeo  tamen 
ardte,  ut  omni  motu  privetur.  Etenim  fa¬ 
cilis  fupra  fu  minam  pelvim,  in  gravida,  utero 
eft  afcenfus. 

Ipse  mollis,  fpongiofus,  fucco  abundans, 
compreffus,  facile  diftenfilis,  fubelafticus, 
penitus  fere  vafis  fanguiferis  ei  intertextis  ; 
cum  paucis  fibris  mufcularibus  pafiim  per 
eum,  magifque  circa  fundum,  vagantibus  ; 
nec  ita  tamen,  ut  citra  morbum,  aut,  nifi 
partus  jam  multum  intus  increvit,  cerni  hae 
oculis  queant. 

Vasa  fanguifera,e  fpermaticis,  hypogaftri- 
cis  ac  haemorrhoidalibus  mediis,  oriuntur  \ 
et  faepiffime,  cum  ad  uterum  jam  accedant, 
inter  fe  utrinque  ofculantur,  curfu  fer^pentino 
per  intimam  uteri  texturam  fe  infinuant,  fre¬ 
quenti  anaftomofi  conjunguntur,  miris  cir¬ 
cuitibus  contorquentur,  quos  culter  anato¬ 
micus  nequit  explicare. 

Arteriae  fanguine  plenae  venis  multum 
diffimiles  ;  hae  firmiores  et  rigidiores,  valvu- 

.  lis 

lis  carent ;  illae  laxiores  et  ampliorem  plane 
apparent. 

Prius  quam  in  venas  terminantur  arteriae, 
ramos,  a  lateribus  ad  cavum  uterum  imurrp 
que,  tranfmittunt. 

Dup  lex  utero  eft  tunica*  externa  a  perito¬ 
naeo,  interna  ab  epidermide  reflexa,  veniens. 
Haec  adeo  tenuis  eft,  tit  cerni  vix  queat, 
praefertim  in  fundo  5  ubi  infinitis  prope  fo- 
raminulis  transfigitur  ;  ad  cervicem  in  rugas 
abit. 

Nervi  ejus,  a  lumbaribus,  facrisetfym- 
patheticis  maximis,  ablegantur. 

Magnitudo  uteri  variis  temporibus  va¬ 
riat,  pro  ratione  corporis,  aetatis,  veneris. 
I11  virgine  intafta,  duos  in  fundo  digitos* 
unum  in  cervice,  in  latitudinem  patet ;  tres  in 
longitudinem  latera  ;  craflitudo  digiti  dimi¬ 
dium  aequat.  Et  quo  faepius  gravida 
fuit  millief,  eo  in  majus  is  crefcit. 

Atque,  de  pofitura,  fabrica  connexuque 
uteri,  haec  ad  rem  illuftrandam,  fufficiant, 
ad  quam  prius  quam  progrediar,  quaedam  de 
ftatu  fano  et  naturali  menftruorum  attino;en- 
da,  quo  morbi  eorum  melius  intellio-antur. 

**  D  ) 

,  Nihil  in  natura  hominis  difficilius  expli¬ 
catu  occurrit, vel,  de  quo  magis  inter  fe  diffen- 
ferunt  medici,  quam  menftruorum  natura^ 
de  qua  nunc  agendum  eft. 

Hanc  per  fe  obfcuram  quidem,  obfcurio- 
rem  reddiderunt,  variae  rationes  et  hypothe- 
fes  a  viris  praeclaris  fidae;  quorum  fenten- 
tiis  cum  affentiri  non  poffim,  tamen  temere 
rejiciendas  non  putavi. 

Prius  autem  quam,  quid  probabilius  mi¬ 
hi  videatur,  explicem,  alienum  a  propofito 
non  erit,  cum  fententias  modo  didas  lingu¬ 
las,  tum,  quae  contra  objiciuntur,  argu¬ 
menta  exponere,  ut  deinde  noftram  opinio¬ 
nem  quam  breviffime  interponam. 

Antiquorum  plerique,  et  inter  recenti- 
ores  nonnulli, tam  fluxui  menftruorum,  quam 
aeftui  marino,  lunam  praeefle,  crediderunt. 
Quod  {i  eflet  verum,  omnes  mulieres,  in  ea¬ 
dem  regione,  fub  eodem  Coelo  ,j habitantes, 
fi  aetas  quoque  et  corpus  idem  contingeret, 
ut  iifdem  temporibus  vicibufque  ad  men- 
ftrua  cierentur,  neceffe  foret.  Quae  opinio 
minime  vera  efie  videtur. 


Alii 


6 


De  MENSTRUIS 


Ali  i  ad  fermentum  in  uteri  vafis  hoc  re¬ 
tulerunt.  Sed  cur  flatis  folum  temporibus 
fermentum  illud  excitaretur,  nulla  ratio  red¬ 
di  adhuc  potuit.  Quaeque,  id  omnino  effe 
doceant,  argumenta  pariter  et  experimenta 
defunt. 

Sunt  quoque,  qui,  menftruorum  fluxum 
a  totius  corporis  pleniore  habitu  ortum,  opi¬ 
nantur.  Quam  opinionem  verifimiliorem 
effe  fateor.  Inter  alios,  quibus  haec  conjec¬ 
tura  nuper  placuit,  maxime  eminet  acri  in¬ 
genio  vir,  infignifque  ille  Medicus  Freind. 
Hic  per  totum  librum,  qui  de  emenalogia 
infcribitur,  hanc  rationem  excolere  fummo- 
pere  laboravit.  Nec  negandum  quidem  eft, 
adultas  mulieres  fanguine  magis,  quam  viros, 
abundare.  Verum  et  hanc  rationem  haud 
pauca  levare  videntur.  Siquidem  fic  effluen¬ 
tium  humorum  copia,  intus  retentorum  de¬ 
bitam  ratfcnem,  non  femper  habet.  Siccjs 
et  macris  pariter,  ac  fanguine  et  fucco  abun¬ 
dantibus,  contingit :  Nec  quantumvis  humo¬ 
rum  corpore  alias  emiffum,  quo  minus  hic 
fluat,  prohibere  fere  poteft. 

In  tanta  totius  corporis  humorum  copia, 
quod  emifium  fuit,  adeo  tantillum  eft,  ut 
plethoram  parum  minuere  poffet.  Quod  fi 
folito  majus  demptum  eft,  totum  tamen  in¬ 
tra  triginta  dierum  fpatium  reparabitur.  A- 
deo  enim  duas  haeminas,  vel  uncias  xx,  ut 
Hip  pocrates,  Freind,  aliique  multi  con¬ 
jecerunt,  menftrua  non  emittunt;  ut  certe 
,  hac  in  regione,  fi  fana  mulier  eft,  unc.  iv. 
vel  viii.  ut  plurimum,  non  fuperent. 

Porro,  fi  totius  corporis  plethora  hic 
fluxus  nafcitur,  beftiis  quoque  idem  con¬ 
tingere  debet,  cum  et  horum  feminae  pari¬ 
ter  laxis  corporibus  fint,  ac  humanae ;  et 
in  uteris  utrarumque  eadem  vaforum  ratio  in- 

t 

fit  ;  ut  nihil  igitur  obftare  videam,  quin 
pariter  pleno  fint  corpore  illae, ac  noftri  gene¬ 
ris  feminae.  Simiae  quidem  menftrua  flu¬ 
unt.  Sed  turpiffima  quamvis  haec  fit  beftia, 
tamen  forma,  geftu,  fagacitatis  quadam  ima¬ 
gine,  et  aliis  rebus,  cum,  folerti  imitamine, 
genus  humanum,  aequet,  minus  hoc  mirum 
videbitur. 

Restat  altera  infuper  fententia,  fcilicet, 
menftrua  a  plethora  in  uteri  vafis  oriri.  De 
qua  SrMFSONUsnoftras,  et,  in  fuis praelectio¬ 
nibus 

nibusde  Boerhaavi  i  inftitutionibus,  do£tu§ 
Hallerus  fufius,  dififeruerunt.  Haec  au¬ 
tem,  a  mulierum  fabrica  et  habitu,  fingula- 
rique  ipfius  uteri  ftru&ura,  maxime  pendet. 

Cu  m  virilem  et  muliebrem  figuram  per- 
luftramus,  inter  infimae  pelvis  muliebris  ex¬ 
trema,  trium  partium  diftantiam  reperimus  ; 
eandemque, inter  extremos  thoracis  terminos* 
tantum  duarum  efle.  At  in  viris  contrarium 
fit ;  horum  enim  thoracis,  tres,  pelvis,  duas 
partes,  extrema,  inter  fe  diftant. 

Membra  feminea,  molliora,  planiora, 
decora  magis,  quam  mafculina,  funt.  Quod 
infigniter  apparebit,  fi  Herculem  Farne- 
sr  anum  cum  Venere  Medicea  conferas, 
qui,  cum  ob  partium  elegantiam,  proportio¬ 
nem,  et  pofituram  ;  tum,  propter  hanc  di- 
verfitatem,  et  mufculorum  expreffionem, 
jure  laudantur. 

Solida  refoluta  et  diftenfilia  funt,  humo¬ 
res  maxime  diluti,  et  folidorum  pondus  ex¬ 
cedunt,  pulfus  celerior  et  debilior  ;  nervi  ir¬ 
ritabiliores,  et  convulfionibus  animique  moti¬ 
bus  obnoxiores,  in  feminis  quam  viris. 

Celeberrimus 


RETENTIS.  9 

Celeberrimus  Wintringham,  per 
experimenta  Tua,  diferimina  quoque  maxi¬ 
ma  in  vafis  fanguiferis,  clare  demonftrat. 
Foeminarum  arterias,  toto  corpore  laxiores,  et 
capaciores,  quam  marium,  invenit.  Et,  quo 
propius  ad  uterum  accedant,  hanc  laxitatem, 
et  amplitudinem  etiam  infigniorem  efle :  Por¬ 
ro,  quo  plus  vehant  (anguinis,  eo  magis  ea» 
rum  latera  debilitari:  Contraque,  minus  ca¬ 
paces  venas,  denfiores  earum  tunicas,  reddi. 
Arteriae  hypogaftricae,  in  iifdem,  quam  in 
viris,  capaciores,  et  pari,  qua  uterus,  ratio¬ 
ne,  in  magnitudinem  crefcunt. 

Quar  omnia  argumenta,  majorem  fan- 
guinis  copiam  ad  pelvem  foeminarum,  quam 
virorum,  derivari,  clariflime  probant. 

QFin  et  idem  magis  videbitur,  fi  ad  fituni 

'  V  ,,  ‘J 

et  fabricam  uteri  refpiciamus,  (quorum  con¬ 
templatio,  in  fluxum  menftruorum  inqui¬ 
rentibus,  peropportuna  videtur,)  fi,  inquam, 
quod  de  pteri  fitu,  in  pelvi  ampla,  nulla 
hanc  re  premente,  didtum  eftr  Id  confera¬ 
mus,  cum  textur^  illius  facile  extenfili,  arte¬ 
riis  laxis,  et  capacibus,,  venis  minoribus,  ri¬ 
gidioribus,  valvulam  nullam  habentibus,  u- 

B  trifque 

trifque  mirifice  intertextis,  et  mutuo  contortis, 
nec,  mufculorum  abdominalium,  inter  fpi- 
randum,  aut  arteriarum  magnarum,  ad 
fanguinis  reditum  citandum,  actioni,  multum 
fu bj edtis ;  fi  confideremus,  ipfas  arterias  in  u- 
tero  perexigua  vi  praeditas  effe,  in  fanguine 
citando,  quibus  diftra&is,  venas'  e  contrario 
premi  ;  ad  haec,  fi  arteriarum  et  venarum 
inter  fe  proportiones,  antequam  ad  uterum  ap¬ 
propinquantium  totius  habitus  laxitate,  et  fuc- 
culentia,  comparemus;  et  omnia,  quaejam  e- 
narrata  funt,  animo  cum  cura  perpendamus  $ 
nihil  obftare  video,  quo  minus,  hunc  fluxum, 
a  peculiari  uteri  vaforum  repletione,  oriri, fate¬ 
amur.  Et,  quanquam  fanguinis  minimum, 
per  aortam  et  arterias  iliacas,  tranfiret,  hoc 
femper  contingere  tamen  potefl: ;  quoniam 
uteri  vaforum  fitus,  ad  fanguinem  recipien¬ 
dum,  tam  accomodatus  eft.  Nam  adeo  rec¬ 
tam  ab  aorta  et  iliacis  tenent  viam,  ut  tantum 
fanguinis,  quanto  ipfa  impleantur,  non  re¬ 
cipere,  non  poflint.  Sanguini  autem  femel 
recepto,  reditus  patet  nullus.  Arteriae  laxae 
latis  facile  dilatantur,  nec  fubito  tamen  ni¬ 
mis,  ob  multas  earum,  per  fubftantiam  uteri, 
/  v .  convolutiones. 

convolutiones.  Venae  tenues,  rigefcentes, 
valvulis  privatae,  fanguinem  per  illas  redeunt¬ 
em, aeque  cito,  ac  arteriae  requirunt,  impellere 
nequeunt.  Quam  ob  caufam,  fanguis  accumu¬ 
latur,  et  prorumpere  nititur.  Tum  arteriae 
exhalantes,  quae  diftenfiliores  funt,  impul- 
fui  paululum  cedunt,  et  partem  fanguinis 
ferofam  facile  intro  accipiunt ;  cujus  ex  ftimulo 
infueto,  frequentiores  ad  ofcillationes,  excitan¬ 
tur.  Tandem  exitus  datur,  et  mox  ruber 
fanguis  confequens,  in  uteri  cavum,  deflui!. 

Major  minorve,  pro  mulieris  habitu, 
fanguinis  copia,  per  tres,  ut  plurimum,  dies, 
fluit  ;  donec  arteriae  onere  leventur.  Quo 
tempore,  fenfim  fefe  arteriae  exhalantes  con¬ 
trahunt,  iterum,  rubro  fanguini  tranfl- 
tum,  negant.  Pofl:  ceffat  ferofitas,  fluxus 
omnis  definit,  ufque  ad  proximum  periodum, 

cum  fanguinis  in  utero  iterum  jufla  copia 

/ 

colligitur.  Id  quod,  poft  vigefimum  oftavum, 
vel  tricefimum  diem,  fere  evenire,  folet. 

His  in  regionibus  feptentrionalibus,  an¬ 
no  decimo  quinto,  vel  fexto,  primum  fere 
menflrna  fe  oftendunt,  et,  circa  quadragefi- 
irjum  quintum, vel  quinquagefimum,  definunt* 

Ita 

Ita  tamen,  ut,  pro  variis  regionibus,  fingularum 
mulierum  varia  temperie,  vitaeque  ratione, 
plurimum  varient.  Nec  prius  ceflant,  quam, 
partui  amplius  aptae,  mulieres  non  funt. 

Haec  fanguinis  ad  uterum  derivatio,  la¬ 
pienti  numinis  confilio,  fit,  ut  in  promptu 
fit,  quo  partus  alatur,  et  augeatur.  Cumque 
opus  non  eft  hoc  fluxu,  per  vafa  uterina,  cor¬ 
pore  ejicitur. 

Quamdiu,  debitis  temporibus  ac  jufta 
copia,  menftrua  procedunt,  omnium  aegri¬ 
tudinum  expers  aliqua  erit :  Sed,  e  retentis, 
vel  tardioribus  fa&is  iifdem,  innumerabilia 
prope  mala,  gigni  folent.  In  quae,  cum, 
quae  prius  dicenda  videbantur,  jam  di&a 
fint,  protinus  inquiram* 

Menstruorum  retentio,  a  fcriptoribns, 
in  tres  partes  dividitur.  In  eam,  quae  E- 
manfio  dicitur,  in  Obftrudtionem,  atque 
in  Suppreffionem. 

Emansione  dicitur  laborare  aliqua,  cui, 
debita  aetate,  fluere,  menftrua  nondum  coe¬ 
perunt.' 

Qu  od  fi,  poft  quam  inceperunt,  fubito  re¬ 
tenta  funi,  obftruftio,  audiunt. 


Ubi 

Ubi  totus  hic  fluxus,  et  diu,  occlufus  eft, 
fuppreftio  nominatur. 

Menstrua  retinere  potefl:  triplex  caufa  ; 
vaforum  uteri  conftridio  fpafmodica;  vel  eo¬ 
rum  adio  languida  nimis,  et  hebes  reddita  • 
vel  denique  corporis  habitus  jufto  plenior, 
humoribus  nimiis  abundans,  atque  ad  ple- 
thoram  vergens.  Quae  omnia  facile  quif- 
quam  intelliget*  qui  reputat,  mulieres  natu¬ 
ra  in  plethoram  procliviores  efle ;  univerfos 
earum  nervos  mobiles,  et  ex  minimis  caufis 
irritabiles;  i pfafque,  omnibus affeduum  fpaf- 
inodicorum  generibus,  obnoxias  fieri.  Un¬ 
de  iis  ufu  venit,  ut  plurima,  quae  cafu  fiunt, 
quaeqde,  robuftiores  vel  hujus  fexus,vel  mares, 
parum  movent,  longo  morborum  ordine,  eas 
exerceant.  Menftruorum  fubito  retentorum 
caufae  rrpoxotUpxbmt  praecipue  funt,  fubitum 
frigus,  ambulatio  nudis  pedibus  humido  in 
folo,  frigidus  et  humidus  aer,  fubiti  et  vehe¬ 
mentes  animi  motus,  quales  ira,  terror,  alii¬ 
que  funt:  Quae  teneri  corporis  eorum  fabricam 
concutiunt ;  unde  fubita  vaforum  conftridio 
fequitur,  hoc  retentionis  genus,  faepiffime 
gignens. 

o 

Vim 

Vim  vitae  debilitant,  aut  inertem  reddunt, 
nimius  calor,  frequens  balneum,  animi  dolor, 
Ccut  et  fpafmi,  frequentiores  fi  ante  fuerunt ; 
ut  Hof manno  quidem  placet ;  cujus  haeefunt 
verba  5  “  Quo  vehementior  eft  fpafmus,  et 
quo  diutius  partem  affligit,  ac  major  ato- 

nia,  imbecillitas  ac  virium  refolutio  relin- 

■  *. 

quitur.”  Reque  vera,  poft  acceffiones  hyfte- 
ricas,  infultus  epilepticos,  aut  omnium  gene¬ 
rum  convulfiones,  hoc  praecipue  fieri,  mani- 
fefto  videmus.  Quorum  fingula,  tametfi 
varia  agunt  ratione,  non  minus,  quam  aliae 
jam  memoratae,  caulae  hujus  morbi  eflfe  fo- 

,  *  r 

lent. 

Itaque  fpafmus  cum  debilitate,  cum  u- 
teri  vafa,  tum  reliquum  corpus,  occupantes, 
hanc  retentionem  faepe,  efficiunt.  Haec 
vitae  vim  adeo  debilitat,  ut  cor,  arteriaeque, 
fanguinem  per  uterum,  citare  nequeant  ;  ille 
uteri  vafa  ita  conftringit,  ut  per  ea  fangui- 
nis  rubri  tranfitus  negetur. 

o 

r 

Menstrua  quoque  retinere  plethora  po¬ 
te  (l  ;  quod  Sanctorius,  aliique  plurimi 
obfervarunt,  et  quotidiana  experientia  con¬ 
firmat.  Nam  mulieres,  quae  minus  perfpi- 
rant,  magis  domi  fe  conclufas  tenent,  cor¬ 
pora, 

pora,  ut  fit,  parum  exercent,  plethorac 
qmque,  viris,  obnoxiores  funt.  Quae  fimul 
ac  efle  coepit,  cor  et  pulmones,  cum  univer- 
fis  corporis  vafis,  adeo  turgent,  et  infueto  o- 
nere  gravantur,  ut  omnium  actio  multum 
impediatur;  fanguifque,  eorum  vi  citante, 
minus  adjutus,  tardius  per  caetera  feratur; 
cum  vero,  ad  uteri  torta,  angufta,  flexuofa 
vafa,  is  demum  pervenit,  motum  fervare,  et 
obflantia  fuperare,  nequeat. 

Multae  praeter  has  hujus  morbi  caufae 
funt ;  inter  alias,  hymen  imperforatus,  oris 
tincae,  et  aliarum  uteri  partium,  callofitas, 
et  cicatrices,  mala,  quae  pravam  curatio¬ 
nem,  vel  aliquos  inter  pariendum  cafus,  fe- 
quuntur,  fchirrhi,  cancri,  aliique  uteri  tu¬ 
mores.  Quin  et  aliis  hic  morbis  nafci  po¬ 
te  ft.  Quae  ubi  fiunt,  unicuique  propriam 
curationem  fingula  defiderant,  ur,  a  propo- 
fito  noflro  alienum,  fit,  diutius  in  iis  immora¬ 
ri.  Siquidem,  de  fola  fubita  retentione,  feri- 
bendum  flatui. 

SYMPTOMATA. 

•Difficillimum  effet,  ct  taedii  plenum, 
opus,  retenti  menftruorum  humoris  omnia 
mala,  explicare  vel  enumerare  ;  quae  omnia, 
pro  corpore,  pro  natura,  et  vi  morbum  exci¬ 
tantis  caufae,  denique  pro  variis  morbi  tem¬ 
poribus,  variant.  Confuetiffima  figna  funt, 
dorfi,  lumborum,  capitifque  dolor,  vertigo, 
oculorum  cum  gravitate  dolor,  anxietas,  et 
Jocorum  circa  praecordia  tenfio,  fpiritus  dif* 
ficilis,  tumor  mammarum,  oedematofi  cru¬ 
rum  tumores,  totius  corporis  laffitudo,  cibi 
faftidium,  pallor :  Interdum  cruenti  vomitus, 
et,  fanguinis,  e  ventriculo,  pulmonibus,  aliift 
que  partibus,  fluxus,  comitantur,  fyncope, 
convulliones,  animi  deliquia,  cum  tota  hy- 
ftericqrum  malorum  ferie. 

Hoc  in  loco  monere  oportet,  non,  pro 
morbo  femper,  nec  ullo  difcrimine,  haben¬ 
dam  effe  menftruorum  retentionem  ;  ne  quis, 
falfa  fpecie  deceptus,  retentionem  ex  gra¬ 
viditate  fupervenientem,  naturae  opus,  pro 
morbo  habeat,  et  fluxum  reducere  infaufto 

*  •  '  J,  '  *  .T  * 

omine 

\  ■'  V' 

omine  conatus,  partum  in  alvo,  cum  magno 
matris  periculo,  necet.  Atque  ad  hoc  ani¬ 
mus  eo  magis  attendendus  eft,  quod  gravidi¬ 
tati, cum  retentis  menftruis,  plurima  funt  com¬ 
munia,  quae  difficile  dignofcuntur,  et,  fum- 
mam  ingenii  acumen,  diligentiffimam  me- 
dentis  obfervationem,  requirunt,  ut  omnia  is 
re6te  animo  comprehendat.  Quoniamquc, 
ab  ipfa  muliere,  multa  petenda  funt,  hanc 
rogitare,  et  lingula  feorfim  perpendere,  atque, 
ut  verum  exploratum  habeat,  inter  fe  dein¬ 
de  conferre,  debet. 

Atq.u  i  quaedam  figna  habentur  gravi¬ 
ditati  magis  propria  $  prius  tamen,  quam 
morbum  elfe  dicamus,  omnia  comparanda 
funt,  quo  certior  nobis  omnium  notitia  fit. 
Uteri  gravidi  figna  praecipua  funt,  cohibita 
menftrua,  nulla  caufa  apparente,  praeter  fuf- 
picionem  conceptus,  vomitus  matutini,  et 
poft  cibum  affumptum,  abdomen  magis  at¬ 
que  magis  diftentum.  Poftremo,  recedentia 
haec  incommoda,  prout  graviditatis  figna 
procedunt,  maximeque,  cum  partus,  in  alvo 
fe  movere,  jam  fentitur. 

C 


iTAqun 


/ 


18  De  MENSTRUIS 

Itaque,  figna  menftruorum  cohibitorum 
enumeravi,  quae  inter,  et  incommoda  gra- 
vid  is  confueta,  difcrevi.  Jamque  reftat,  ut, 
ex  propriis  animantis  legibus,  explicentur :  Id 
quod,  quam  breviffime,  abfolvam. 

*  .  '»  _  i  ,  i  j  .  ♦•••  -  .  v  -  '  .  •  *  ■  .  :  ;  l 

RATIO  SYMPTOMATUM. 

,  )  ■  .•  j  t:  -  .  s  ■  . . 

Dorfum  cum  lumbis  dotent ,ob  vicinitatem,  et 
nexum  eorum,  cum  vafis  et  nervis  uteri ;quae- 
cumque  enim  caufa  retentionis  fuit,  hae 
partes,  primo  et  proxime  affici,  folent, 
ut,  vel  e  confenfu,  vel  quod  locus  propinquus 
eft,  dolor  oriri  queat.  Utque  fanguinis 
motui  obftantia  omnia,  partes  diftendunt, 
ita  hic  partes  diftenduntur,  ac  nervorum  fi¬ 
brillae  diftrahuntur.  Ergo  dorfum  et  lumbi, 
fed  et  aliae  partes,  per  quas  fanguis  ad  ute¬ 
rum  fluit,  ntceflario  dolebunt. 

Capitis  dolor ,  vertigo ,  et,  cum  dolore,  oculorum 
gravitas,  fanguine,  per  inferiora  effluere, 
folito,  nunc,  per  totum  corpus,  cumulato, 
nafcuntur.  Hinc  fuperiorum  vafa,  infolita 
fanguinis  copia,  diftendi,  ’  et  cerebri  officia 

turbari 

turbari  poffimt.  Diftentis  autem  vafis,  ner- 
vifque  affe&is,  caput  dolebit,  et  vertigine 
exercebitur,  dolebunt  oculi,  et  gravitate  pre¬ 
mentur.  Quin  et,  capitis  dolorem  ac  verti¬ 
ginem  alias,  confenfus,  qui  capiti  cum  ven¬ 
triculo  intercedit,  excitare  poteft.  Etenim, 
infueta  fanguinis  vi  ad  eum  confluentis, 
ventriculi  quoque  ofllcia  coeperunt  turbari. 
Poftremo,  haec  omnia,  cum  compluribus 
aliis  incommodis,  ex  confenfu  cum  utero, 
gigni  quoque,  verifimile  eft.  Siquidem  tot 
corporis  partes,  et  maxime  etiam  diditae, 
interpofitis  nervis,  mirum  in  modum,  inter 
fe  confentiunt. 

Anxietas ,  loca  circa  praecordia  tenfa,  ac  Jpi- 
ritus  difficilis ;  quod  difficile  fanguis  per  pul¬ 
mones  tranfit,  five  haec  tranfitus  fanguinis 
difficultas,  a  conftriais  aliis  partibus,  pul- 
monibufque,  in  eundem  affectum,  per  confen- 
fum,  venientibus,  five  a  plet  hora,  fada  eft  : 
Nam  pulmones,  in  omnibus  eorum  ramis, 
fanguine  turgent,  neque  hunc  tam  cito  eji¬ 
cere  valent,  acpoftulat  nova  copia,  a  cordis 
dextro  ventriculo,  continenter  influens.  Hinc 
arteria  pulmonalis  obruta,  ex  hoc,  totum 

;  nequibit 

nequibit,  fingulis  idlibus  citatum  fanguinem, 
accipere,  nec  auricula  dextra,  ob  eandem 
caufam,  fuum  onus,  in  eundem,  injicere;  ut  i- 
gitur  mala  fupra  memorata  fequantur, 
neceffe  erit.  Sanguinis  autem  tranfeun- 
tis  mora,  difficilem  fpiritum,  reddet.  Cu¬ 
jus  rei  caufa,  thoracem  elevare  aliqua  folet, 
ut  pulmones,  aere  irruente,  pandantur,  et 
crebriore  anhelitu  fpirare,  ut  fanguis  liberius 
feratur. 

Intumefcunt  mammae  frequenter,  men- 
ftruis  praeter  naturam,  et  morbo  retentis; 
magifque,  fub  tempus,  quo  emanare  humor 
confuevit.  Idem  hoc,  gravidis  femper,  et  lac 
praebentibus,  accidit.  Etenim  fanguis  ad 
uterum  devedtus,  nec  erumpere  valens,  per 
anaftomofes, quibus,  arteriae  epigaftricae,cum 
mammariis,  conne&untur,  ad  has  refertur. 
Quas,  in  differtatione  inaugurali,  praecla¬ 
rus  nofter,  artis  obftetricandi,  praeceptor,  mi- 
bique  femper  colendus,  Young  pulchre 
defcripfit.  u  Hoc  commercium,  “  ait,*’  pen¬ 
dere  videtur,  ex  aperta  et  fatis  nota  vaforum 
fanguiferorum  communicatione :  Arteriae 
certe  epigaftricae  ramos  emittunt,  quorum  alii 

uterinis 

uterinis  conjunguntur;  alii  furfum  exporrec- 
ti,  anaftomofi  confpicua,  cum  mammariis 
coeunt ;  ut  facile  ex  his  in  illas,  et  viciffim, 
transfundi  poffit  humor ;  hinc  fit,  ut,  occa- 
fione  data,  (qualis  menftruorum  retentio  effe 
poteft)  mammae,  vel  majore,  vel  minore 
fanguinis  copia,  irrigari  potlint.’* 

Oedematofi  crurum  tumores ,  ab  uteri  vafis 
impeditis,  et  diftentis,  fiunt.  Quin  et  gravi¬ 
dis  idem  faepe  ufu  quoque  venit.  Etenim 
vicinis  venis  compreflis,  fanguis  ad  cor  per 
eas  rediens,  tardatur.  Qua  de  caufa,  vafa 
abforbentia,  in  eafdem  jam  ante  diftentas, 
fuum  liquorem  mittere,  nequeunt;  reque  vera, 
ipfa  quoque  comprimuntur ;  unde  membrana 
adipofa,  humore,  gravatur,  in  cellulis  ejus,  ob 
deficientem  abforptionem,  ftagnante  ;  cujus 
mole  au<fta,  inferiora  neceflario  tumefcent. 

‘ Totius  corporis  laflitudinem ,  a  plethora,  vafa, 
potiffimum  capitis,  nimis  replente,  ac  ner¬ 
vorum  dehinc  officio  laedi  coepto,  oriri  ve- 
rifimile  eft.  Etenim,  glandula  fecernens,  eft 
cerebrum  ;  a  quo,-  vis  nervea,  quaecunque 
ea  eft,  omnino  pendet ;  cujus  ope,  fi  fanum 
eft,  et  bene  fe  habet,  vitae  omnia  munera  a- 

liquis 


i 


22  De  MENSTRUIS 


liquis  redte  obibit  ;  ubi  male  idem  eft  affec¬ 
tum,  univerfum  corpus  laedi  incipiet. 

Cibi fajiidium ,  menfhruis  fubito  retentis,  pro¬ 
prium  non  eft,  debili  et  infirmo  toti  corpori, 
fupervenire  folet.  Chlorofi  affectas  virgines 
maxime  exercet,  quibus  vitae  vis  Janguefcit, 
et  iners  fit,  nec  officiorum  naturae  ullum  rite 
procedit.  Tamen,  idem  hoc  malum,  per 
ftomachi  cum  utero  confenfum,  communi- 
cari  poffe,  judico,  ut  fieri  folet  primis  menfi- 
bus,  quibus  gravida  eft  aliqua.  Tertia  effe 
cauta  poteft,  fi  in  ea,  quae  pleniore  corpore 
eft,  fanguinis  ad  ftomachum  nimia  vis  per. 
lata  eft.  Horum  quidvis,  cibi  appetitum,  he¬ 
betabit. 

Pallor ,  non  folum  retentorum  fubito  men- 
ftruorum,  fed  et  fluere  nondum  coeptorum, 
quae  emanfionem  nominari  dixi,  malum  effe 
confuevit. ;  a  proxime  explicato  oritur:  Si¬ 
quidem,  cum  ventriculi  et  inteftinorum  fa¬ 
cultates  languefcunt,  cibus  in  chylum  rite  non 
vertitur,  nec  vafa  ladtea,  quorum  imbecilla 
admodum  nunc  quoque  a&io  eft,  ejufdem 
fatis  abforbent.  Quo  fit,  ut  corpori  chylus  pa¬ 
rum  fuggeratur  ;  et  exigua  pars,  quae  in  vafa 
fanguifera  recipitur,  ob  refolutionem,  et  de¬ 
bilitatem 

bilitatem  folidarum  partium,  in  fanguinem 
rubrum  conformari,  nequeat. 

E  ventriculo  /anguis,  poftquam  menftrua 
aliquamdiu  ceflarunt,  interdum  rejicitur ,  id- 

que  magis,  folitis  /illorum  temporibus,  fieri 

\ 

folet.  Atque,  hanc  legem,  caetera  hujus  mor¬ 
bi  incommoda,  quoque  fervant,  ut,  quo  tem¬ 
pore,  fanae  alieni  menftrua  fluere  confueve- 
runt,  eo  omnia  maxime  vigeant.  In 
omnibus  enim  vitae  noftrae  actionibus, 
qualia  funt,  cibi  fomnique  defiderium,  mic¬ 
tio,  alvi  levatio,  et  fimilia,  tanta  confuetudi- 
nis  vis  eft,  ut,  in  bona  valetudine,  certis  tem¬ 
poribus,  plerumque  fiant.  Itaque,  tametfi 
hic  fluxus  retentus  eft,  otiofa  natura  non  eft, 
nititur,  ut  ante,  fedfruftra,  a  fuperiore  vi,  vel 
opprefia,  vel  aliquo  modo  deficiens,  ut,  fuo 
nunc  officio  fungendo,  parum  fit  habilis. 
Quod  ubi  fit, /anguis'  in  aliquam  partem,  unde 
expeditiffimus  exitusdetur,  fe  recipit;  expedi¬ 
tior  autem,  quam  e  ftomacho, pulmonibus,  nafo , 
nullus  eft.  Tenuis  pulmonum  fabrica,  fan- 
guinis  per  vafa  eorum  fluxionibus,  prae  cae- 
teris,  patere  videtur  ;  quin  et  officium,  quo 
illi  funguntur,  in  eafdem,  eos  procliviores, 

i 

reddit. 

reddit.  Cumque  reliqua  vafa,  nimio  {an¬ 
guine,  ubique  turgefcant,  ut,  per  pulmones, 

r  * 

omnis  is  tranfeat,  neceffe  efl j  unde  eorum 
vafa  ita  diftendi  poflunt,  ut  vel,  per  extre¬ 
ma  horum  dilatata,  id  eft,  per  ut 

graece  dicitur  ;  vel  per  vafa  rupta,  fcilicet,  per 
V«S/r,  in  bronchiorum  veficulas,  fanguis  per¬ 
coletur,  et  five  hoc,  five  illud  factum  eft,  ex¬ 
citata  tuffi,  corpore  rejiciatur. 

i  ■  ^  *»  i 

Ad  hanc  caufam  referenda  videntur,  hae- 
moptoe,  et  phthifis,  quos  morbos,  foeminis, 
toties  obfervamus  contingere. 

Paulo  enim  poft  puberem  aetatem,  cum 
ad  cLY.y.Yiv  illae  jam  pervenerint,  cohibitis  men- 
ftruis,  nec,  impellentis  fanguinis  vi,  vafis  am¬ 
plius  cedentibus,  hi  morbi  ingruere  folent, 
et  faepiffime,  quibus  tenellum  et  imbecillum 
corpus  eft,  aut  prave  conformatum  pedtus,  eas 
afficere.  Adeoque  dire  faepe  graffantur,  ut, 
nifi  venientibus  tempeftive  occurreris,  fruftra 
medicina  paretur,  vana  omnis  curatio  fit. 

Itaque  hae  viae  funt,  quibus,  occlufa  Poli¬ 
ta,  prorumpere  humor  menftruorum  nititur. 
Quod  fi,  per  alias  fieri  fluxum,  aliquando 
videmus,  fulpicandum  eft,  aliquo  malo,  five 
*  imbecillitas 

imbecillitas,  vel  denique,  ulcere  aliquo,  eas 
partes  ante  tentatas  efle,  atque  ita  fadtum, 
ut,  loca  illius  impulfui  alias  non  ceflura,  hu¬ 
mor  occupaverit.  Etenim,  per  oculos,  aures, 
fonticulos  arte  fadtos,  et  ulcufcula,  quae 
cafu  fiunt,  perrumpit,  ut,  ex  multorum  ob- 
fervationibus  fcriptorum,  colligi  poteft.  Me¬ 
morabile,  mihi,  inprimis  aliquid,  narravit,  a- 
micus  meus  Johannes  Morganus  Penlyl- 
vanienfis,  qui,  his  in  fcholis,  medicinae  ftu- 
diis,  diligentiffimus  incumbit.  Paucis  ab¬ 
hinc  annis,  cum  in  exercitu  noftro,  contra 
Gallos  in  America  habito,  medicinam 
tradtaret,  curaflfe  fe  mulierem,  immundo 
fordidoque  ulcere,  in  altero  crurum,  diu  jam 
vexatam  ;  cui,  inter  caftra  fequenda,  frigo¬ 
ribus  affeftae,  menflrua  quoque  lupprefla  effe; 
interpofitaque  certi  alicujus  temporis  mora, 
ut  illorum  jam  reditum  fperaret,  die  legitimo 
fanguinem  ex  ulcere  prorupiffe,  eadem  copia, 
qua,  ex  utero,  morbo,  nunc  penitus  occlufo, 
fluere  confueverat,  pariterque  diu  manfiiTe ; 
fimiliter  etiam  quendam,  in  parte  affofta,  ten- 
fionis  et  infolitae  plenitudinis,  fenfum  prae- 
iifle  ;  perque  multas  vices,  eafdem  vias  repe- 

D  tivifie, 

tivifife,  debitis  femper  intervallis,  rede¬ 
untem,  et  abeuntem ;  nec  prius  ad  loca 
naturalia  remeaflfe,  quam,  fanato  ulcere* 
fordibufque  corpore  purgato,  firmata  mulieri 
valitudo  e(L 

Mala  Hysterica  hunc  morbum  faepe 
excipiunt,  magis,  fi  diu  duravit,  nec  medica¬ 
mentis  cedere  potefl.  Quod  nemini  mirum 
videbitur,  fi,  quam  mobiles  mulierum  univerfi 
nervi  fint,  quamque,  omnium  partium  cum 
utero,  infignis  confenfus,  reputat.  Quaecun¬ 
que  enim  pars  conflri&a  eft*  alias  plurimas* 
atque  etiam  totum  corpus  in  confenfum,  tra¬ 
het.  Itaque  Hoff mannus  “  efl  quoque/7 
inquit,  “  lex  firma  et  conflans  naturae,  quod 
vehementior  fpafmus,  membranis  nervofis 
infidens,  vitiofum  hunc  motum,  per  univer- 
fum  faepe  nervorum,  ac  membranarum  com¬ 
pagem,  mirifice  propagat.’’  Signa  autem 
non  minus  variant,  quam  partes  affedtae, 
omnium,  quibus  corpus  humanum  fubjicitur, 
morborum,  in  faciem,  abeuntia.  Si  renes  vel 
ureteres  aflfe&i  funt,  nephritica  omnia  fe 
oftendunt ;  fi  thoracis  vifcera,  in  pleurefios, 

vel 

vel  peripneumoniae  imaginem,  vertentur 
quando  oefopbagus,  aut  canalis  alimenjta*- 
rius,  correpti  funt,  globus  hyftericus,  et 
interdum  coli  vel  ilii  mala  prodibunt.  Quod 
fi  quando  infirmum  admodum  corpus  eft, 
hic  morbus,  Protei  inftar,  cujus  cujus  partis 
inflammationem,  folerti  imitamine,  aequabit. 
Optime  igitur  Sydenhamus,  memoria  haec 
teneamus,  admonuit,  omnia,  a  folis  men- 
ftruis  cohibitis,  et  corporis  mobilitate  fumme 
irritabili,  oriri,  nec  fingula  fingulas  defide- 
rare  curationes.  Quam  fententiam  fua  con- 
firmavit  Boerh avius,  qui  in  aphorifmo 
1292,  “  fublata  hac  morbi  fcaturigine,,>  ait, 
f<  folent  omnia  fere  mala  fponte  evanefcere.” 
Ideoque,  ut  haec  malorum  caterva  debelle- ' 
tur,  morbi,  a  quo  pendent,  tollendi,  opti* 
ma  ratio  quaerenda  eft, 

PROGNOSIS. 

■  s'  "  **,.  •;  *'  i 

Si  menftrua  leviter,  nec  diu  retenta  funt, 
fi  tempus  anni  fecundum  eft,  et  mulieri  alias 
bonus  corporis  habitus,  tranquillus  animus, 

fperari 

.  fperari  licebit,  ad  folitos  circuitus,  illa  re- 
dudtum  iri.  Contra,  fi,  ex  fubito  aliquo  vio- 
lentique  cafu,  comprefla  fuerunt,  fi  acceflio- 
nes  hyftericae  crebro  fiunt,  et  caetera  mala 
augentur  potius,  quam  minuuntur,  fi  imbe¬ 
cillum  corpus  eft,  ut,  a  minima  quaque,  et  le- 
viffima  re,  turbari  foleat,  atque,  a  prioribus 
morbi  infultibus,  valde  debilitatum,  fi  in  fubi- 
tos  motus  animi  proclivis  mulier,  frequentiorcs, 
et  violentiores  accefliones,  a  levi  (limis  cafibus, 
excitatae,  fient.  Quinetiam  mala  hyfterica, 
tametfi  plus  terroris,  quam  periculi,  adferrefo- 
lent,  hoc  tempore,  cum  haefc,  tum  reliqua  a 
morbo  excitata,  pertinaciora,  et  periculofiora 
erunt,  minufque  certam  curationem,  et  diffici- 
liorem  reddent,  cachexiam,  melancholiam, 
furorem  epilepticum,  fchirros,  et  alios  uteri 
tumores,  fterilitatem,  hydropa,  nonunquam 
inferunt,  et  plurima  praeterea  mala  trahunt. 

METHODUS  MEDENDI. 

j 

Quoniam,  a  caufis  inter  fe  admodum 

diverfis,  hanc  fieri  retentionem,  oftendimus, 

ita,  prout  haec,  aut  illa  fuerit,  medendi  ra- 

*  tio 

tio  variare  debet.  Itaque  haec  tria  faci- 
enda  videntur. 

Minuenda  plethora  ; 

Solvendus  fpafmusj 

Roboranda  inertia. 

Minui  autem  plethora  poteft,  triplice 
modo,  venam  fecando,  alios  humores,  per 
excretionem  aliquam,  corpore  educendo,  ab- 
flinendo. 

Si  morbi  fons,  in  corpore  nimis  pleno, fuit, 
humorum  copiam,  fedta  vena,  minuere  con¬ 
veniet,  ut  vafa,  quam  citiflime,  leventur,  vis, 
horum  latera  nimis  diftendens,  tollatur,  et, 
in  fanguinem,  eadem  haec  validius  agant. 
Ubi  hoc  fadtum  eft,  fanguinis  impetus  auge*' 
bitur,  quodque  inprimis  defideratum  eft,  hoc 
folum,  faepe  retentum  hunc  humorem,  fol- 
yct,  et,  ad  fanitatem  mulierem,  reducet. 

Qur  netiam  minui  plethora  poteft,  alios 
humores  corpore  educendo. 

Prae  caeteris,  purgantia,  huic  rei  apta 
funt;  quae,  quanto  magis,  fecretiones,  et 
excretiones,  augent,  tanto  minus  humor¬ 
um  abundantium  intus,  relinquunt. 

Postremo 

Postremo  cibus  exiguus  fumendus,  ne» 
nimia  chyli  copia  addita,  vafa  iterum  nimis 
quoque  impleantur. 

Spasmus  folvi  poteft,  vel  conftriclione  va* 
forum  folvenda,  vel  augendo  fanguinis  im¬ 
petu. 

Con  stricta  vafa  folventur,  fi  vena  fedta 
fuerit,  quod,  vi  antifpafmodica,  plane  pollet. 

Semicupium,  idem,  quoque  efficiet; 
etenim  fieri  poteft,  ut  hoc  remedium,  fua 
aflione,  vel,  vafa  inferiorum  artuum,  relax¬ 
ando,  ad  arterias  iliacas  majorem  fanguinis 
vim,  revocet ;  vel,  fanguine  rariore  fa<fto, 
ejus  molem,  augeat,  majorique  vi  et  copia, 
eum  ad  uterum  deducat,  vel,  gratum  univer^ 
verfo  corpori  fenfum,  praebeat  $  certe  fom* 
num  plerumque  invitat.  Vi  autem  fedante, 
praecipue,  femicupium,  conftrictionem  vafo- 
rum,  adimere,  credimus,  dum  vel  recfta  in  ea-' 

i  4’  ...  ' 

dem,  vel  per  confenfum,  agit;  hujus  autem 
balnei  calor,  humanum  tantummodo  pau¬ 
lum,  fuperare debet, raro  autem,  vel  nunquam, 
ad  Farenheit  i  an  i  thermometri  centefi- 
mum  gradum,  afcendere.  Poft  hujus  ufum, 
cavendum  erit  mulieri,  ne  frigori  fe  expo¬ 
nat. 


] 


R  E  T  E  'N  T  I  S.  31 

nat,  frigus  enim  morbum  augeret ;  nec  mi¬ 
nus,  ftragulorum  in  ledto,  nimium  onus,  vi¬ 
tandum  eft,  ne  fudoris  copia  exprimatur ;  fi- 
quidem  omnis  fudor  erit  inutilis,  idemque 
diutius  manens,  aut  faepius  rediens,  imbecil¬ 
lum  corpus,  inerfque  reddet,  maximeque 
nocebit* 

Anti  spasmodica  ea  quoque  adhibenda 
funt,  quae,  proprietate  ftimulante,  et  fe- 
dante,  fimul  pollent  ;  quorum  in  numero, 
perhibentur,  ariftolochia,  fabina,  afla  foeti¬ 
da,  mofchus,  caftoreum,  et  omnia  ea,  quae 
emenagoga  vulgo  dicuntur. 

'  ' ;  '  ■  1  • 

Spasmum  porro  folvunt  opiata  5  prius  ve¬ 
ro,  quam  horum  auxilium  petatur,  certi  efle 
debemus,  non  efle  mulieri  diathefin  inflam¬ 
matoriam,  quae  fi  abefi,  interdum  haec 
profunt;  in  ftomachum  potiflimum  agere, 
ac  univerforum  nervorum  fenfilitatem  hinc 
minuere,  videntur  ;  et  praeter  hoc,  vi  eo¬ 
rum  fedante,  uteri  vafa,  molefta  conftridti- 
one,  liberare,  ut  locus  deinde  fit  ftimulanfci- 
um  medicamentorum  ufui.  Eadem  utiliffi- 
ma  erunt,  ubi,  ex  fubito  aliquo  cafu,  humor 
menftrualis  cohibitus  eft* 


Eodem 


3s  De  MENSTRUIS 

Eodem  quoque  pertinet  eledtricitas,  quae, 
fubita,  et  violentiffima,  fed  breviffima,  vi, 
univerfos  nervos,  afficit ;  in  malis  paralyti¬ 
cis,  ut  De  Haen,  aliique  teftantur,  levandis, 
utilis;  nec  inutilis,  in  menflruis  retentis, inter¬ 
dum  videatur,  quanquam,  ad  ejus  opem  ra¬ 
ro,  confugitur ;  plurimis  rebus  hoc  probare 
poflfum,  quarum  una  contentus  ero.  Hac 
in  urbe,  tertio  abhinc  anno,  virgo  novem- 
decem  annos  nata,  hyftericifque  acceffioni- 

bus,  ex  menftruis  diu  et  totis  retentis,  cre- 

♦ 

bro  petita,  in  noftrum  nofocomium,  venit ; 
medicamentis  omnibus,  quae  ratio  fagaciffi- 
ma,  aut  infignium  in  arte  virorum  fumma  ex¬ 
perientia,  explorare  potuerunt,  fruftra  tentatis, 
tandem  ad  eleftricitatem  decurritur;  qua 
concuflae  puellae,  ilico  fluxus  naturalis  re¬ 
diit,  debitifque,  per  trium  menfium  fpatium, 
intervallis,  naturae  parere  perftitit.  Domum 
abiit,  cohibitis  autem,  proxima  hieme,  men- 
ftruis,  et  reliquis  recurrentibus  malis,  virgine, 
iri  nofocomium  iterum  recepta,  aliifque  re¬ 
mediis  plurimis  fruflra  adhibitis,  ad  eledtrici- 
tatem,  ut  ante,  recurrerunt  medici ;  qua  le¬ 
viter  concuflae,  et  fimplice  quidem  vice,  pri- 

'  ufquam 

ufquam  cubiculo  exire  potuit,  fluere  men- 
ftrua  coeperunt;  idem,  fequente  menfe,  fac¬ 
tum  eft,  eodem  cum  fucceflu. 

Sanguinis,  in  conftridis  vafis,  impetus, 
duplice  modo,  augetur;  derivando  eundem, 
majori  copia,  in  vafa  uteri ;  eadem  vafa,  ex¬ 
citando. 

Ut  fanguis  in  uterum  derivetur,  in  aor¬ 
tam  defcendentem,  idem  prius  ducendus  eft, 
mulier  fricanda,  fovenda,  purganda,  urina  ei 
movenda  ;  vel  iliaca  vafa  comprimenda. 

In  aortam  defcendentem,  fanguinem,  cogit, 
abdominis,  et  artuum  inferiorum,  fridio, 
haec  enim,  fua  irritatione,  et  impulfu,  fan¬ 
guinem  citabit,  largioremque,  per  aortam  de¬ 
fcendentem,  copiam  deducet. 

Eodem  fpedat  femicupium,  de  quo  ante. 

Adhibentur  etiam  purgantia,  hoc  con- 
filio,  ut  rami,  ab  aorta  defcendente,  venientes, 
ftimulentur,  unde,  ad  uterum,  idem  ftimu- 
lus  perveniat  ;  atque,  hoc  in  morbo,  pur¬ 
gantia  acriora,  nonnulli  praeceperunt ;  ve¬ 
rum,  cum  eae,  quae  hoc  laborare  folent,  im¬ 
becilliori  fere  fint  corpore,  cavendum  eft, 
ne,  acriter  purgantibus  datis,  in  gravius  alw 

E  quid 

quid  periculum,  incidant;  quando  igitur 
purgandum  videbitur,  ab  iis,  quae  leniter 
/hoc  faciunt,  incipiendum  eft,  fcilicet,  a  ful- 
phure,  falibus,  qui  neutri  dicuntur :  Validiora 
funt  gummi  foetida,  quae,  et,  pro  (limulis, 
agunt,  et  fpafmos  folvunt;  cujus  ordinis, 
princeps  eft  afla  foetida,  et,  faepiffime  ad¬ 
hiberi,  folet. 

Urinam  moventia,  idem,  quod  purgan¬ 
tia  in  retentis  menftruis,  praeftant,  fcilicet, 
fanguinem,  majore  copia,  in  aortam  defcen- 
dentem,  derivant,  et,  in  urinae  vias  agentia, 
prodeffe  poliunt. 

In  hac  diftin&ione,  comprimenda  iliaca 
vafa,  diximus.  Quod  fi  arteriae  femoris, 
fafciis  huic  circum  datis,  arde  ligantur,  mag¬ 
na  fpes  eft,  repelli,  in  arterias  hypogaftricas, 
ac  proinde,  per  folitas  vias,  fluere,  cohibitos 
humores,  pofle ;  utpote  cum  major,  quam 
ante,  fanguinis  copia,  ad  uterum,  derive¬ 
tur.  Fafcias  interdum  multum,  alias  vix, 
aut  nihil,  profuifle,  vidi  ;  faepius  tamen, 
quam  folet,  harum  periculum,  fieri,  debet, 
praefertim,  in  menftruis  fubito  retentis;  quan- 
quam  mulieres  fere  omnes  invitae,  fe  fic  li^ 


gan, 

gari,  patiuntur;  fed,  ubi  diu  cohibita  funt, 
aut  etiam  in  emanfione,  quam  diximus,  minor 
fpes  erit,  hoc  confilium  profuturum.  Nec, 
fafciarum  ufui,  nimis  infiftendum  eft,  ne,  ma¬ 
jori,  magifque,  quam  par  eft,  fubito,  fangui- 
nis  copia,  in  vafa  lateralia,  revocata,  haec 
prius  difrumpantur,  quam,  paulatim  diftenta, 
dilatentur. 

Vasa  uteri  excitare  poffunt,  primum 
medicamenta,  quae,  fpecifico  in  uterum  fti- 
mulo,  agere,  dida  funt ;  deinde  fanguinem, 
per  corpus,  ac  proinde  in  utero,  citantia  ; 
tum  ipfum  uterum  reda  ftimulantia  ;  poftre- 
mo,  vicinas  partes,  et  hunc  per,  confenfum, 
afficientia. 

Vasorum  uteri  adionem,  ftimulant  qui¬ 
dem,  ea,  quae  fupra,  inter  antifpafmodica,  e- 
numerata  funt ;  et,  praeter  haec,  alia  pluri¬ 
ma,  ut  crocus,  myrrha,  et  fimilia ;  verum, 
fint  omnino  fpecifica,  quae  dicuntur,  nec¬ 
ne,  jure  dubitare,  videor;  fi  unum  excipias, 
ab  omnibus  fere,  qui  hunc  morbum  trada- 
runt,  laudatum ;  laudibus  id  multis  Hippo¬ 
crates  profequitur  ;  laudat  Valescus  Ta¬ 
rentinus,  et,  nubere  mulierem,  et  morbum  fu¬ 
gere, 

gere,  jubet.  Itaque,  fi  quid  aliud,  hoc,  fivc 
emanagogi,  five  fpecifici,  titulum,  mereri,  fane 
videtur,  ut  Hoff mannus,  aliique  fcripfe- 
runt,  ipfaque  experientia  confirmat. 

Actionem  quoque  uteri  vaforum,  excita¬ 
bunt,  fanguinem,  per  reliquum  corpus,  citan¬ 
tia,  qualis  eft  exercitatio,  vi&us  uberior,  ca¬ 
lida,  et  aromatica  omnia,  et  confimilis  vi¬ 
vendi  ratio  5  poitremo  vomitus,  qui,  corpus 
agitando,  idem  efficiunt. 

Ipsum  uterum  reda  afficiunt,  quae  ipfi 
infinuantur,  et  quorum  flimulus,  ad  eum, 
ftatim  pervenit.  Horum  praecipua  funt,  va¬ 
ria  in  uterum,  prout  occafio  poflulet,  in- 
jeda ;  peffi,  et,  acrium  plantarum,  fumi ;  ni- 
cotianae  fumi  utiles  fuerunt,  in  fpafmodicis 
inteftinorum  malis  folvendis,  et,  prodefle  in 
fimilibus  uteri,  polfunt. 

Postremo,  in  vicinas  utero  partes  agen¬ 
tia,  ipfum  per  confenfum  afficient.  Hinc 
purgantium  ufus  utilis,  utiliffima  aloe, 
quae,  vafa  ftimulando,  et,  in  inteftinuin 

v  1 

redum,  potiffimum  agendo,  huic  vicinum  u- 
terum,  afficit,  fanguinem  quoque  rariorem, 
facit.  Ob  quas  caufas,  in  haemorrhoidi- 

bus 


/ 

bus  feni  per,  aut,  ubi  periculum  eft,  ne  illae 
incidant,  omittitur.  Certe,  fluxi  menftruo- 
rum  movendo,  inprimis  apta  eft ;  atque,  hoc 
infuper  commodi,  habet,  ut,  parvis  portioni¬ 
bus,  aeque  tuto  et  certo  agat,  ac  majoribus 
fumptum.  Quoniam  autem,  datis  catharti- 
cis,  fanguinem  in  uterum  citare,  volumus, 
hoc  eadem  optime  praeftabunt,  fi,  pro  ene- 
matibus,  adhibita  fuerint  ;  fic  enim  eorum 
adtio,  ad  inteftinum  redtum,  melius  dirigetur, 
et,  ad  uterum,  ftimulus  expeditiflime  pertin¬ 
get. 

Urinam  etiam  moventia,  iterum  peten- 

«  _  j  \ 

da  funt,  fupra  vero  memoratorum,  efficacifli- 
ma  vi,  pollere,  cantharides,  repertae  funt, 
quae,  dum  veficae  cervicem  ftimulant,  ma- 
nifeftius  etiam,  in  uterum  agere,  fiquidem 
libidinem  excitant,  videntur;  tamen,  ubi 
hoc  utimur  medicamento,  cavendum  eft,  ne, 
nimio  ejus  ufu,  ftranguriam  temere,  excite¬ 
mus.  ■  ’  ; 

Memoratis  rebus,  et  medicamentis,  qui¬ 
bus,  praeftare  conandum  fit,  quod,  in  fecun¬ 
da,  de  via  medendi,  diftin&ione,  propofi- 
tum  eft,  alienum  non  videtur,  infuper  adde¬ 
re. 

re,  fruftra  omnia  fore,  nifi,  naturae  tempore, 
fiant.  Quando  igitur,  medicamenta  dari,  o- 
portebit,  memoria  femper  tenendum  erit,  ca- 
tamenia,  fi  fana  mulier  eft,  certis  .tantum¬ 
modo  temporis  intervallis,  fluere,  fi  occlufus 
hujus  humoris  fluxus,  morbo,  eft,  iifdem  ta¬ 
men,  quibus  ante,  naturam  utique  impetum 
facere,  ut  per  naturalia  is  erumpat.  Nec, 
aliis  temporibus,  fane  folicitandam  illam 
efle,  quam,  quibus,  ipfa  quafi  fignum  dat, 
ut  fibi  fuccurratur  5  quod  fi  quis  aliter  fece¬ 
rit,  efficaciffima  medicamenta,  nihil,  efficient. 
Porro  obfervatu  dignum  eft,  fi,  tempefta- 
tum  anni,  deletftus  permitteretur,prae  caeteris, 
ver  eligendum  fore.  Vere  enim,  animan¬ 
tes  omnes,  atque  ipfa  vegetabilia,  miram 
aliquam  mutationem,  fubeunt ;  fanguis  in  il¬ 
lis,  in  his  fuccus,  majori  impetu,  per  vafa, 
feruntur ;  ficut,  in  haemorrhagiis  adolefcen- 
tium,  et  in  citatiore  vegetantium  fuccorum 
curfu,  cum,  verno  tempore,  gemmata  et 
flores,  haec  emittunt,  confpicitur.  Vernus 
calor,»  ut  vegetabilia  fovet,  ita  quofdam  fen- 
fus  peculiares,  in  utroque  hominum  fexu, 
aliorumque  animalium,  vehementiores,  quo¬ 
que  excitat,  fi  quis,  hanc  occafionem  forte 

oblatam, 

oblatam,  et  tempora,  de  quibus  fupra  diftum, 
redte  fervaverit,  omnia  fortafle,  ad  fententi- 
am,  procedent,  neglectis  iifdem,  vanos  fuos 
labores,  caffofque,  videbit. 

Ad  ultimam  triplicis  divifionis  partem,  per¬ 
ventum  eft,  et,  quibus  modis  folida  firmari 
queant,  dicendum. 

Siquidem,  ab  inertia  fola,  vel  quadam 
folidarum  partium,  aut  etiam  ipforum  vafo- 
rum  debilitate,  ut  illa  fanguinem  parum  in¬ 
citare  queant,  humor  faepe  retentus  eft,  per¬ 
inde  ac,  in  morbo,  qui  chlorofis  dicitur,  aut, 
ubi  menftrua  diu  retenta  fuerunt,  fieri  folet, 
eligi  ea  debent,  quae,  has  partes  roborandi,  et 
firmandi,  vim,  poftldcnt,  qualia  funt,  ferrum, 
amara,  corpori  aqua  frigida  circumfufa,  exer¬ 
citatio. 

In  omnibus,  quae  ex  ferro  parantur,  vis 
adftringendi  ineft ;  utque  in  rigiditate  ea  ad¬ 
hibentur,  quae,  nimis  potenter,  non  agunt ; 
fic,  in  debilitate,  aut  refolutione  fibrarum,  ni¬ 
mis  fubito  conftringentia  vitanda  funt. 

Princip  io  igitur,  ufurpentur,  ferro  leviter 
pregnantia,  parvifque  portionibus,  eadem  fae- 
pius  repetantur ;  aquae  chalybeatae  opti¬ 
mae  hujus  generis  funt. 

Si  imbecillus,  ut  facpe,  ftomachus  eft, 
amara,  non  immodice  fumpta,  hunc,  robora¬ 
bunt,  et,  cibi  appetitum,  creabunt ;  amara 
haec  funt, cortex  limoniorum,  aurantia  amara, 
quaeque  Curaflavenfia  dicuntur,  gentiana, 
centaurium  minus,  quibus  tamen  omnibus, 
cortex  Peruvianus  praeftat ;  quippe  qui,  ad^ 
ftringendi  et  ftimulandi  vi,  pollet,  optimaque 
eft  medicina  tonica,  ideoque,  in  robore,  refb- 
lutis,  vel  debilibus  folidis,  reftituendo,  plu¬ 
rimum,  valet. 

Interdum  et,  aquae  frigidae  corpori  cir- 
cumfufae,  quae  fubito  ftimulat,  etfolidafuv 
mat,  ut  nemini  non  notum  eft,  periculum 
facere,  non  erit  inutile. 

Quid  efficiat  exercitatio,  fupra  diftum  eft. 
Jamque  reftat,  ut,  de  paroxyfmo  hyfterico, 
paucula  dicam. 

Siquidem  globus  hyftericus,  quo  minus 
aliquid  ore  affumatur,  obftat,  alia  huic 
morbo  occurrendi  ratio  excogitanda, alibi  cor¬ 
pori  medicamenta  admovenda,  ut  falia  al- 
calina  volatilia,  nafo  ;  qtiae  ibi  diutius  teneri 
non  debent,  ne  expirationi  officiant,  corium, 
et  alia  combnfta  eodem  adje&a,  profunt;  fi 

■  ,  abdomen, 

abdomen,  utfaepe  fit,  afficitur,  perfricandum 
id  aliquamdiu, oleo  camphorato,eft  :  Si  in  co¬ 
lo,  ut  obfervatum  aliquando  eft,  morbi  fons 
latet,  ex  gummi  foetidis,  caftoreo,  myr- 
rha,  camphora,  cum  laudano  liquido,  com- 
pdfita,  quae  per  totos  hujus  inteftini  anfrac¬ 
tus  penetrant,  per  anum  optime,  immittunt¬ 
ur.  Inferiorum,  vel  pedum,  lavationes,  ftatim 
ante  acceffionem,  adeo  infigniter,  eam  in¬ 
flantem,  movent,  futurae  occurrunt,  ut  jure 
hae  quoque  laudentur.  / 

•  '  ) ;  st 

Pro  fos  itum  tandem, quanta  potui  brevita¬ 
te,  abfolvi  ;  nec  dubium  eft,  quin,  minus  caute 
plurima  dida,  legentes  inveniant ;  quae,  cum 
vitare  is  vix  poffit,  qui  in  lucem,  fcribendi  in- 
fuetus,  aliquid  edit,  ut  fibi  condonentur,  orat.. 
Quod  fi  quid  omnino  non  reprehendendum 
vifum  fuerit,  id  praeceptis  utiliffimis,  quibus, 
eum,  egregii  viri,  in  his  illuftribus  fcholis,  me¬ 
dendi  artem  docentes,  imbuerunt,  acceptum 
referendum,  fatetur  5  quibus,  ob  confiliorum 

frudum, 

frudum,  amicitiarum  decus,  et  multa  in  fe 
eollat-a  beneficia,  gratias  agit,  habet,  gratum 
animum  refert.  ■  , 


